CELEX: 
Language: hr
Date: 2019-03-14 00:00:00
Title: DELEGIRANA ODLUKA KOMISIJE (EU) …/… o dopuni Uredbe (EU) br. 305/2011 Europskog parlamenta i Vijeća u pogledu primjenjivih sustava ocjenjivanja i provjere stalnosti svojstava opreme za balustrade i ograde namijenjene za uporabu u građevinama isključivo radi sprečavanja padova te koje ne nose vertikalno opterećenje građevinske strukture

OBRAZLOŽENJE
            
            
               1.KONTEKST DELEGIRANOG AKTA
            
            
               U skladu s člankom 28. Uredbe (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  1
                ocjenjivanje i provjera stalnosti svojstava (AVCP) građevnih proizvoda u odnosu na njihove bitne značajke provodi se u skladu sa sustavima utvrđenima u Prilogu V. Uredbi (EU) br. 305/2011.
            
            
               U skladu s člankom 28. stavkom 2. i člankom 60. točkom (h) Uredbe (EU) br. 305/2011 Komisiji je delegiran zadatak da, uzimajući u obzir razmatranja iz tih odredbi, utvrđuje sustave ocjenjivanja i provjere stalnosti svojstava građevnih proizvoda s obzirom na određeni proizvod, porodicu proizvoda ili bitne značajke.
            
            
               Za opremu za balustrade i ograde namijenjene za uporabu u građevinama isključivo radi sprečavanja padova te koje ne nose vertikalno opterećenje građevinske strukture još uvijek ne postoji odgovarajuća odluka o utvrđivanju sustava ocjenjivanja i provjere stalnosti svojstava
            
            
               U skladu s člankom 28. stavkom 2., potrebno je odabrati sustave ocjenjivanja i provjere stalnosti svojstava kako bi bili što nezahtjevniji za proizvođače, uzimajući u obzir sva bitna razmatranja. U postojećim okolnostima iskustvo u pogledu ponašanja predmetnih proizvoda tijekom njihova vijeka trajanja, na temelju provedene ankete o razlozima kvarova tih proizvoda, pokazuje da bi ocjenjivanje njihovih svojstava u pogledu svih bitnih značajki, osim reakcije na požar, trebao provoditi proizvođač prije stavljanja proizvoda na tržište. Nisu potrebni zahtjevniji sustavi. Zbog tih je aspekata Komisija odlučila u nacrtu Odluke koja će se primjenjivati na dotične proizvode odabrati sustav 4. kako je predviđeno Prilogom V. Uredbi (EU) br. 305/2011 za sve bitne značajke osim reakcije na požar. 
            
            
               Nadalje, kad je riječ o reakciji na požar, uobičajeni odabir sustava 1, 3 ili 4 trebalo bi smatrati odgovarajućim samo u pogledu te bitne značajke. U skladu s člankom 28. stavkom 2. Uredbe (EU) br. 305/2011 sustavi ocjenjivanja i provjere stalnosti svojstava koji se utvrđuju mogu se razlikovati samo na temelju porodica građevnih proizvoda ili određenih bitnih značajki. Kako bi se razlikovale situacije u kojima je za reakciju na požar primijenjen sustav 1., sustav 3. ili sustav 4., jedino je rješenje upućivanje na različite potporodice proizvoda. Te bi razlike trebale biti jasne i nedvosmislene te iz njih ne bi trebala biti isključena nijedna potporodica cijele porodice proizvoda obuhvaćene Odlukom, kako je definirano u Prilogu.
            
            
               2.SAVJETOVANJA PRIJE DONOŠENJA AKTA
            
            
               O nacrtu Odluke raspravljalo se na sastanku Savjetodavne skupine za građevne proizvode (AG) 14. lipnja 2016., nakon čega je provedeno pisano savjetovanje sa stručnjacima, te ponovno na sastanku AG-a 9. prosinca 2016., uz pisano savjetovanje sa stručnjacima u razdoblju od 25. studenoga 2016. do 16. siječnja 2017. Nakon toga se o nacrtu Odluke raspravljalo na sastanku AG-a 3. listopada 2017., čemu je 2. listopada prethodio pripremni sastanak stručnjaka koje su  imenovale države članice i drugi dionici. Konačno, nacrt akta upućen je na pisano savjetovanje sa stručnjacima od 3. do 17. listopada 2017., uz istovremeno provođenje ankete (do 30. studenoga 2017.) o razlozima kvarova tih proizvoda. Prije toga sve države članice imale su mogućnost imenovati stručnjake koji će sudjelovati. Uz te stručnjake u savjetovanju su sudjelovali i drugi vanjski dionici. Dokumenti o kojima se raspravljalo na sastanku Savjetodavne skupine i koji su relevantni za pisano savjetovanje istodobno su proslijeđeni Europskom parlamentu i Vijeću, kako je predviđeno Zajedničkim dogovorom o delegiranim aktima. Primjedbe iznesene u tim okvirima uzete su u obzir pri izradi konačnog nacrta ovog akta za savjetovanje među službama. 
            
            
               Bio je objavljen na portalu o boljoj regulativi od 14. prosinca 2018. do 11. siječnja 2019. te stavljen na raspolaganje WTO-u od 18. prosinca 2018. do 16. veljače 2019; primljene su povratne informacije od 6 dionika. Napomene su se odnosile na nepostojanje precizne definicije područja primjene akta u pogledu obuhvaćenih proizvoda, neslaganja u pogledu predloženog sustava ocjenjivanja i provjere stalnosti svojstava, mogućnost davanja prolazne ili neprolazne ocjene pri utvrđivanju svojstava proizvoda, nedostatak sveobuhvatnosti u izrazima u tablici 1. ako njena svrha nije razlikovanje ovog akta od proizvoda obuhvaćenih EN 1090 te nedostatak sveobuhvatnosti koncepta reakcije na požar. Napomene nisu smatrane relevantnima s obzirom na to da je područje primjene dovoljno jasno određeno, da je odabir sustava ocjenjivanja i provjere stalnosti svojstava utemeljen na prikupljenim dokazima, da je mogućnost davanja prolazne ili neprolazne ocjene dio rada na normizaciji (te stoga nije relevantna za delegirani akt), da tablica 1. uistinu razlikuje balustrade koje nemaju učinak na strukturu od onih obuhvaćenih normom EN 1090 te da postupanje s reakcijom na požar odražava već postojeće zahtjeve u određenim državama članicama. Komisija stoga nije izmijenila nacrt akta.
            
            
               3.PRAVNI ELEMENTI DELEGIRANOG AKTA
            
            
               U skladu s člankom 28. stavkom 2. i člankom 60. točkom (h) Uredbe (EU) br. 305/2011, sustavi ocjenjivanja i provjere stalnosti svojstava građevnih proizvoda, kako je određeno Prilogom V. Uredbi (EU) br. 305/2011, uspostavljaju se delegiranim aktima Komisije kako bi se primjenjivali na određeni proizvod, porodicu proizvoda ili bitnu značajku, uzimajući u obzir razmatranja iz tih odredbi.
            
            
               Pri uspostavi sustava ocjenjivanja i provjere stalnosti svojstava, u skladu s člankom 28. stavkom 2. Uredbe (EU) br. 305/2011, Komisija odabire najnezahtjevniji sustav ili sustave koji su u skladu sa svim temeljnim zahtjevima za građevine. Na temelju članka 60. točke (h) Uredbe (EU) br. 305/2011 to se provodi u skladu s utjecajem proizvoda na ispunjavanje tih zahtjeva tijekom njegova očekivanog vijeka trajanja. 
            
            
               Odluka je u skladu s načelom proporcionalnosti. Zbog tih se razloga očekuje da će Odluka služiti interesima građevinskog sektora u cjelini.
            
            
               DELEGIRANA ODLUKA KOMISIJE (EU) …/…
            
            
               оd 14.3.2019.
            
            
               o dopuni Uredbe (EU) br. 305/2011 Europskog parlamenta i Vijeća u pogledu primjenjivih sustava ocjenjivanja i provjere stalnosti svojstava opreme za balustrade i ograde namijenjene za uporabu u građevinama isključivo radi sprečavanja padova te koje ne nose vertikalno opterećenje građevinske strukture
            
            
               (Tekst značajan za EGP)
            
            
               EUROPSKA KOMISIJA,
            
         
         
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  2
               , a posebno njezin članak 28. stavak 2.,
            
            
               budući da:
            
            
               (1)Za opremu za balustrade i ograde namijenjene za uporabu u građevinama isključivo radi sprečavanja padova te koje ne nose vertikalno opterećenje građevinske strukture ne postoji odgovarajuća odluka o ocjenjivanju i provjeri stalnosti svojstava. Stoga je potrebno utvrditi koji su sustavi ocjenjivanja i provjere stalnosti svojstava primjenjivi na tu opremu za balustrade i ograde.
            
            
               (2)Uzimajući u obzir iskustvo u pogledu ponašanja predmetnih proizvoda tijekom njihova vijeka trajanja, na temelju provedene ankete o razlozima kvarova tih proizvoda, ocjenjivanje njihovih svojstava u pogledu svih bitnih značajki, osim reakcije na požar, trebao bi provoditi proizvođač prije stavljanja proizvoda na tržište. Nisu potrebni zahtjevniji sustavi. Odabir sustava 1., 3. ili 4. za reakciju na požar trebao bi se smatrati odgovarajućim upućivanjem na različite potporodice proizvoda,
            
            
               DONIJELA JE OVU ODLUKU: 
            
            
               Članak 1.
            
            
               Ova se Odluka primjenjuje na opremu za balustrade i ograde namijenjene za uporabu u građevinama isključivo radi sprečavanja padova te koje ne nose vertikalno opterećenje građevinske strukture.
            
            
               Članak 2.
            
            
               Ocjenjuje se i provjerava stalnost svojstava opreme za balustrade i ograde iz članka 1. s obzirom na njihove bitne značajke u skladu sa sustavima navedenima u Prilogu.
            
            
               Članak 3.
            
            
               Ova Odluka stupa na snagu dvadesetog dana od dana objave u Službenom listu Europske unije.
            
            
               Sastavljeno u Bruxellesu 14.3.2019.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 88, 4.4.2011., str. 5.
               
               
                  
                     (2)
                  
                        SL L 88, 4.4.2011., str. 5.
               
            
      
    ---documentbreak--- 
      
         
         
            
               PRILOG
            
            
               SUSTAVI OCJENJIVANJA I PROVJERE STALNOSTI SVOJSTAVA
            
            
            
               Tablica 1.
            
            
               Za sve bitne značajke osim za reakciju na požar
            
            
            
                     
                        Proizvodi i namjena
                     
                  
                  
                     
                        Primjenjivi sustav
                     
                  
               
                     
                        Oprema za balustrade i ograde namijenjene za uporabu u građevinama isključivo radi sprečavanja padova te koje ne nose vertikalno opterećenje građevinske strukture.  
                     
                  
                  
                     
                        4
                     
                  
               
            
               Tablica 2.
            
            
               Samo za reakciju na požar
            
            
            
                     
                        Proizvodi i namjena
                     
                  
                  
                     
                        Potporodice proizvoda
                     
                  
                  
                     
                        Primjenjivi sustav
                     
                  
               
                     
                        Oprema za balustrade i ograde namijenjene za uporabu u građevinama isključivo radi sprečavanja padova te koje ne nose vertikalno opterećenje građevinske strukture.
                     
                  
                  
                     
                        proizvodi kod kojih neka faza u proizvodnji, a koju se može jasno identificirati, ima za posljedicu svrstavanje u bolju klasu s obzirom na reakciju na požar (npr. dodavanje usporivača gorenja ili ograničavanje sadržaja organskih materijala)
                     
                  
                  
                     
                        1
                     
                  
               
                     
                  
                  
                     
                        proizvodi za čiju klasifikaciju s obzirom na njihovu reakciju na požar postoji europska pravna osnova koja se može primijeniti bez ispitivanja
                     
                  
                  
                     
                        4
                     
                  
               
                     
                  
                  
                     
                        proizvodi koji ne pripadaju drugim potporodicama 
                     
                  
                  
                     
                        3